Angel City by Turnau Krakow Polònia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVeure tots els 2.171 allotjaments a Krakow.\nAngel City by TurnauSzlak 50-77, Krakow Centre, Krakow, Polònia - Veure al mapaNotable8,0Basada en543comentarisAngel City by TurnauVeure més fotos"Great location if arriving by train/ working at the Tech..."LisaUnited KingdomVestíbulVeure més fotosVeure totes les 50 fotosMolt bona ubicació 8,7Veure al mapa8,7UbicacióParticularitats que li encantaranProp de transports públicsWi-Fi gratuït en totes les habitacionsbalcó/terrassatransport hotel/aeroport\nComparar amb allotjaments semblantsSelecció actualAngel City by TurnauStation AparthotelPalace Apartments KrakowHotel MagnatValoració dels clientsNotable 8,0 (543 comentaris)Notable 7,7 (405 comentaris)Notable 7,6 (2 comentaris)Excel·lent 8,1 (237 comentaris)BarriKrakow CentreKrakow CentreKrakow CentreAltresWi-Fi Wi-Fi GRATUÏTA Wi-Fi GRATUÏTA Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòs Desdejuni inclòs Desdejuni inclòsSeleccionar datesMés informacióMés informacióMés informació\nDistàncies i informació bàsicaaeroports a prop12 kmAeroport Internacional Joan Pau II Krakow-Balice (KRK)68 kmAeroport Muchowiecestacions de tren i autobús400 mKrakow Glowny Train Stationhospitals i clíniques2 kmGastromedica Medical Centrefarmàcies1,5 kmCentrum Medycyzn Pharmacybotiga de conveniència900 mKefirekcaixer automàtic30 mATM\nSobre l'allotjamentDescripcióDissenyat tant per oci com per negoci, Turnau- Angel City Aparthotel està situat idealment a Krakow Centre; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb les atraccions principals de la ciutat com Barbican, Porta Florian, Museu del Princep Czartoryski a prop, els visitants de l'hotel estaran encantats amb la seva localització. A Turnau- Angel City Aparthotel, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha Wi-Fi gratuït en totes les habitacions, aparcament de cotxes, transport hotel/aeroport, habitació familiar, ascensor. Gaudiu de les comoditats d'alta gama com ara calefacció, aparell de televisió, aparell de televisió LCD/pantalla de plasma, cuina americana, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Turnau- Angel City Aparthotel és un lloc ideal d'estada pels viatgers que busquin encant, comfort i facilitat a Krakow.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxesservei de llançadoratransport hotel/aeroportServeis i comoditatszona de fumadors Per als nenshabitació familiar Accésascensors'admeten animals de companyia Disponible a totes les habitacionsaparell de televisiócuina americanasala d'estarassecador de cabellempolles d'aigua de cortesiatelevisió de pantalla planabalcó/terrassaestris de cuina calefacciónevera Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Angel City by Turnau de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.Mostrar més


Sempre hi ha hagut antiprinceses, però últimament hi ha un esclat de llibres infantils que fan visibles les dones\n7 min. Barcelona 29/12/2017 22:40\n651x366 Heroïnes insubmises per anar a dormir Heroïnes insubmises per anar a dormir\nLa princesa enjogassada (Destino, 1990) de Babette Cole sap molt bé què es fa, i aconsegueix amb enginy mantenir la seva independència: no té cap desig de casar-se. La porqueta Olivia té una energia il·limitada i molta imaginació, i no acostuma a fer el que se n’espera. A Olivia i les princeses (Andana, 2013) mira al voltant seu i veu el que tothom veu en aquests temps de tornada del sexisme més tronat: totes les nenes volen ser princeses. L’Olivia pensa, reflexiona i troba grans alternatives per no vestir-se de rosa. Pippi Calcesllargues té nou anys, és òrfena de mare, el seu pare és pirata, no va a l’escola, viu sola amb un cavall i un mico i té una força descomunal. Va ser creada per la sueca Astrid Lindgren el 1941, però el llibre no es va poder publicar fins al 1945 i a Espanya no va arribar fins als anys 60 perquè l’heroïna era massa irreverent. A la Pippi ni tan sols li passa pel cap que per ser nena no pot fer certes coses: és completament autònoma, fa el que vol, pensa per si mateixa i s’enfronta contínuament a l’autoritat. La protagonista de Matilda (Estrella Polar, 2013), de Roald Dahl, és un altre personatge extraordinari, intel·ligent i curiós que s’atreveix a qüestionar la superioritat del món adult i mira amb molta ironia els pares i professors.\n540x306 Matilda Matilda\nA la literatura infantil i juvenil sempre hi ha hagut personatges femenins transgressors. Són força excepcionals però si es busquen es poden trobar. Tanmateix, els últims quatre o cinc anys hi ha hagut un esclat de llibres que reivindiquen el paper de les dones en la història. Alba Editorial va començar a publicar la col·lecció Petita & Gran l’octubre del 2014. La primera heroïna sobre la qual va escriure María Isabel Sánchez Vegara va ser la modista Coco Chanel. “A l’orfenat, les monges la veien molt estranya. Era diferent, i això no els agradava”, explica el conte. L’abril del 2015 va ser el torn de Frida Kahlo. L’artista mexicana “va decidir que havia de lluitar”, perquè “hi havia alguna cosa en ella que la feia singular”. Després van venir l’actriu Audrey Hepburn, l’aviadora Amelia Earhart, la cantant Ella Fitzgerald i la poeta Gloria Fuertes. Aviat sortiran Jane Austen, Simone de Beauvoir i Josephine Baker, entre d’altres.\n540x306 Pipi Calcesllargues Pipi Calcesllargues\nLa col·lecció va ser creada per donar visibilitat a grans dones de la història d’àmbits molt diferents. Són petites biografies tractades com si fossin un conte i explicades de manera senzilla, amb rimes. “Les protagonistes de la col·lecció són lluitadores, treballadores i valentes, i s’enfronten a un món molt difícil”, explica l’editora d’Alba, Idoia Moll. Alba Editorial ha venut els drets de la col·lecció a una tretzena de països: els Estats Units, el Regne Unit, Itàlia, Suècia, Turquia, la Xina, Israel, Corea del Sud, el Japó... Però no tots els personatges femenins han estat acceptats. A Israel no van admetre Coco Chanel per la seva relació amb els nazis. “Crec que hauríem d’intentar no mirar els personatges amb els ulls d’avui, no té sentit”, afirma Moll. En el cas de Gloria Fuertes no s’amaga però tampoc s’explicita clarament el seu lesbianisme: “Poc després va conèixer la Phyllis i van ser la mar de felices. Els encantava sopar llenties molt més que no pas llonganisses”, diu el conte. “Diem les coses tal com són, amb naturalitat i amb un to infantil. No fem ni al·legats ni pamflets”, afegeix.\nMasclisme en el món real\nContes de bona nit per a nenes rebels (Estrella Polar / Destino Infantil, 2017), d’Elena Favilli i Francesca Cavallo, s’ha convertit en un fenomen: se’n van vendre mig milió d’exemplars en sis mesos i els drets s’han venut a 26 idiomes. Favilli i Cavallo van deixar Itàlia per Silicon Valley, on van crear Timbuktu Labs, una empresa de mitjans de comunicació infantils per a iPad, i van desenvolupar aplicacions educatives. Van començar ideant històries que enviaven per mitjà d’un butlletí digital als subscriptors i van buscar, sense èxit, inversors. Favilli, en un article publicat al Guardian, explicava el masclisme que s’havia trobat a Califòrnia: “Em van dir moltes vegades que la meva idea era bonica però no prou ambiciosa, que la meva actitud era massa dèbil i que dues noies -referint-se a mi i a la meva sòcia- mai podrien aconseguir diners a Silicon Valley”.\n540x306 Frida Kahlo i Marie Curie Frida Kahlo i Marie Curie\nFavilli i Cavallo no es van donar per vençudes i van engegar una campanya de crowdfunding per fer el llibre: volien aconseguir 40.000 dòlars i en van aplegar 1,28 milions gràcies a les aportacions de 30.000 patrocinadors de 75 països. Les autores defensen que el seu llibre no és només per a nenes -sobretot l’haurien de llegir els nens-, i narren la vida d’un centenar de dones amb il·lustracions de seixanta artistes d’arreu del món: científiques, astronautes, aixecadores de pesos...\nSi és amor no fa mal\nA les llibreries també han aparegut Las chicas son guerreras. 26 rebeldes que cambiaron el mundo (Montena/Penguin Random House) amb textos d’Irene Civico i Sergio Parra i il·lustracions de Núria Aparicio. La mateixa editorial ha publicat Feminismo ilustrado de María Murnau i Helen Stillo, amb històries sobre el patriarcat i la lluita feminista, i Si es amor, no duele, de Pamela Palenciano i Iván Larreynaga, que reflexiona sobre el masclisme i la violència de gènere. En la seva col·lecció Com i Per Què, Joventut ha publicat Les idees de l’Ada, dedicat a la matemàtica i física Ada Lovelace, la filla del poeta Lord Byron i de la matemàtica Anne Milbanke.\n“Tenim més visibilitat però no estem en condicions d’igualtat perquè les històries de dones es fan en volums a part. S’hauria de poder tractar amb més normalitat”, assegura Paula Jarrin, responsable de la llibreria Al·lots. Jarrin explica que qui acaba comprant aquests llibres acostumen a ser mares, àvies i tietes, i que les destinatàries són sobretot nenes. La llibretera aposta per personatges transgressors que facin replantejar les qüestions de gènere des de la ficció, com la porqueta Olivia, la protagonista de l ’Evolució de Calpurnia Tate (La Galera) i l’heroïna de L’arbre de les mentides (Bambú). Tanmateix, Jarrin reconeix que hi ha molt camí per recórrer. Quan a la seva llibreria comencem a repassar antologies de contes, les dones són clarament minoria.\nOn són els herois feministes?\nSi les heroïnes transgressores costen de trobar, encara són més excepcionals els personatges masculins feministes. L’escriptora Babette Cole va crear un Ventafocs masculí que assumeix les feines de la llar i finalment és rescatat per una princesa. Però la irreverència de Cole no és habitual. Tanmateix, en molts dels llibres que es publiquen actualment les relacions ja són molt més igualitàries. A La sopa de l’avi (Babulinka Books),de Mario Satz, s’explica la història d’una nena que pateix anorèxia i és salvada in extremis pel seu avi jubilat. “Des de llocs vitals diferents s’estableix una relació en igualtat de condicions”, destaca la llibretera Paula Jarrin. Els protagonistes de L’àvia gàngster (Montena), de David Walliams, són també una àvia amb un secret i una vida oculta molt emocionant i el seu net.\n540x306 El príncep Ventafocs El príncep Ventafocs\nA Cors de gofra (Nórdica), de Maria Parr, els protagonistes són un nen, el Trille, i la seva amiga Lena, que recorda bastant la Pippi Calcesllargues. El Trille és un nen pacífic i sensible que mira amb admiració la seva amiga. Ernest i Celestina. Músics del carrer (Kalandraka), de Gabrielle Vincent, explica la història d’una ratolineta amb molta iniciativa i un os bondadós. Als temibles protagonistes d’ Els tres bandits (Kalandraka),de Tomi Ungerer, no els queda més remei que posar-se sota les ordres d’una nena òrfena. Però queda molt camí per recórrer. A les estadístiques de préstecs de les biblioteques, sobretot entre públic preadolescent, continuen triomfant els diaris de nenes que es desviuen per agradar els nens com Manual de supervivència a l’institut,de Rachel Renée Russell.


El Plenari aprova el Mapa de Capacitat Acústica per 14 vots a favor i 10 abstencions - Tottarragona.cat :: Diari digital independent d'informació i d'opinió de Tarragona\nEl Plenari aprova el Mapa de Capacitat Acústica per 14 vots a favor i 10 abstencions\nEl Ple municipal d'aquest divendres ha aprovat definitivament el Mapa de Capacitat Acústica per 14 vots a favor (Beatriz Pérez, UpA, ICV, PP, PSC) i 10 abstencions (CUP, PDECAT, CS, ERC).\nAquest mapa estableix els límits d'immissió sonora en les diferents zones del municipi per a tres períodes de temps: dia, vespre i nit, tenint en compte els usos del sòl que figuren al Pla d'Ordenació Urbana Municipal (POUM). El mapa de capacitat acústica serà una eina imprescindible per la gestió del soroll ambiental municipal, tant pels nous desenvolupaments urbanístics com per la regulació de les activitats sorolloses que es realitzen al municipi.\nEl Mapa no dóna resposta a la problemàtica dels veïns de la Part Alta, ni Francolí\nTot i que el Mapa no dóna resposta a aquests veïns, es tracta d’un pas endavant, i hi ha un compromís de seguir treballant per solucionar aquesta problemàtica amb un “Mapa Estratègic de Soroll”.\nEl passat 16 de març el Consell Plenari va aprovar inicialment el mapa de capacitat acústica de Tarragona i, posteriorment, es va exposar al públic perquè hom pogués presentar al•legacions.\nEls darrers mesos s’han estudiat les al•legacions presentades, la major part de les quals fan referència a la zona del Parc del Francolí i la Part Alta i sol•licitaven, entre d’altres, un canvi de zonificació respecte a la proposta aprovada inicialment per tal d’aconseguir més protecció del mapa de capacitat respecte al soroll.\nTant l’empresa encarregada de l’elaboració del mapa, Axioma Consultors Acústics, S.L, com els serveis tècnics municipals han incorporat en el document definitiu algunes al•legacions presentades que s’han considerat compatibles amb els criteris d’elaboració i finalitat del mapa.\nUna vegada aprovat definitivament el mapa acústic pel Plenari entrarà en vigor i es pot consultar a la seu electrònica de l’Ajuntament.\nRedacció TT - 14/11/2018 - 15:27h\nI els mapes de:\n- tifes de gossos,\n- grafittis en els edificis,\n- clots en els carrers,\n- desnivells en les voreres,\n- carrers sense llum,\n- carrers inundables,\n- llocs de "botellón",\n- pixums i vomiteres consegüents,\n- zones amb motocicletes amb el tub d'escapament rectificat,\nAquests mapes, per quan?\na voltes amb el mapa\nEn aquesta ciutat tot va tard i de mala manera.


Obres al pont de Cabrianes\nL’actuació correspon a l’ampliació, reforç i rehabilitació de l’estructura, amb una inversió de més de 3 MEUR.\nObres al pont de Cabrianes. Foto: Govern\nEl conseller de Territori i Sostenibilitat, Damià Calvet, ha visitat juntament amb l’alcalde de Sallent, Oriol Ribalta, les obres de millora i eixamplament del pont de la B-430 sobre el riu Llobregat, que dona accés al nucli de Cabrianes. Aquesta obra, que compta amb una inversió de 3,48 MEUR, permetrà afavorir la seguretat i la fluïdesa en la conducció, així com la mobilitat de vianants i ciclistes. A la visita també han assistit el secretari i el director general d’Infraestructures i Mobilitat, Isidre Gavín i Xavier Flores, respectivament, i el director general de Transports i Mobilitat, David Saldoni.\nAugment de la sostenibilitat econòmica. Augment durabilitat i cicle de vida, i per tant reducció en els consums de materials i costos. Introducció a la sostenibilitat energètica. Aprofitament de noves tecnologies i nous materials que facin possible que el ferm passi a ser una font d’energia (radiació solar, trànsit, ...). L’objectiu de la Direcció General d’Infraestructures de Mobilitat és que aquestes mescles innovadores passin a ser utilitzades amb normalitat en projectes futurs, introduint en la valoració d’ofertes paràmetres com l’empremta de carboni.\nArxivat a: PONT DE CABRIANES


Turisme local amb bicicleta | Consumer\nTurisme local amb bicicleta\nEls Ajuntaments de moltes ciutats espanyoles promouen el turisme local i ecològic mitjançant l'ús de bicicletes públiques\nData de publicació: Diumenge, 25deMarçde2007\nEls ajuntaments espanyols estan implementant el préstec de bicicletes per a promoure el turisme, millorar la mobilitat a les ciutats i ampliar la xarxa de transport públic. L’ús d’aquest servei pot ser gratuït o de pagament, segons el municipi. Entre els avantatges més importants que aporta aquesta iniciativa es troben les econòmiques, l’estalvi de temps, sostenibilitat en el transport i incentius per a preservar la salut. Aquesta iniciativa té els seus antecedents en ciutats com Amsterdam i Copenaghe, a les quals es van sumar, a Espanya, Còrdova i Vitòria, on ja vénen funcionant amb èxit des de fa diversos anys. Com a exemple es troba Ponferrada, que ha realitzat una inversió de 150 mil euros per a posar a la disposició dels ciutadans i turistes un centenar de bicicletes i la instal·lació de quatre punts de recollida i lliurament. Barcelona és la primera gran capital del país que ha adoptat aquesta modalitat de transport públic al març d’enguany.\nMés espai públic i menys contaminació\nEl paper que ha anat adquirint en els últims anys l’ús del vehicle privat per a la mobilitat a les ciutats és un dels factors que ha generat la necessitat d’adoptar mesures per a pal·liar la congestió del trànsit automotriu. Ja s’ha provat que l’ús de la bicicleta constitueix una mesura beneficiosa per a aconseguir major mobilitat evitant les pèrdues de temps a causa dels embussos. D’altra banda, suposa una forma diferent de fer turisme, més barata, sana i divertida.\nEncara que els avantatges més citats d’aquest transport públic són l’estalvi, la major independència i velocitat, així com l’agilitat per a l’usuari, les associacions relacionades amb aquest tema apunten la “sostenibilitat” com l’aspecte més rellevant d’aquest vehicle, ja que requereix un menor consum de combustible i d’emissió de gasos i un major estalvi d’espai. “Una bicicleta ocupa menys lloc en la circulació i en l’aparcament”,“Una bicicleta ocupa menys lloc en la circulació i en l’aparcament” assenyala Iñaki Díaz d’Etura, portaveu de Pedalibre, Associació Cicloturista d’Usuaris de la Bicicleta.\nPer als usuaris, un avantatge econòmic és l’estalvi que aconsegueixen en combustible i en transport, a més de les aportacions a la salut relacionats amb l’exercici físic i l’esport. Aquesta afirmació és repetida per diferents col·lectius i especialistes, com Jesús Mesanza, tècnic del Centre d’Estudis Ambientals de Vitòria. D’altra banda, ciclismourbano.org , web dedicada a l’ús de la bicicleta a Espanya, assegura que la bicicleta és el mitjà més ràpid a les ciutats per als desplaçaments de fins a cinc quilòmetres. Les estadístiques del Ministeri de Transport Alemany confirmen aquesta última dada. El percentatge de desplaçaments en distàncies majors de 15 quilòmetres és nul, mentre que per a recorreguts entre 0,6 i un quilòmetre ascendeix a 24%; entre un i tres quilòmetres, a 40%; i entre cinc i set quilòmetres es redueix a prop del 6%. I pel que fa a la possibilitat d’acolliment entre els ciutadans, un estudi de l’Ajuntament de Madrid assegura que 80.000 persones l’emprarien en la capital per a distàncies de fins a cinc quilòmetres.\nVes a la pàgina anterior: « Transport públic a pedal\nVes a la pàgina següent: Dificultats per als ciclistes »\najuntaments bicicleta ciutats transport transport públic


Privacitat | iDISC\nInforme sobre protecció de dades\nIdentitat: iDISC INFORMATION TECHNOLOGIES, S.L. (“iDISC”).\nAdreça postal: Passeig del Progrés, 96\nAdreça electrònica: privacy@idisc.com\nAmb quina finalitat utilitzem les dades?\niDISC recull i tracta, en el marc de les seves activitats empresarials, dades personals de (1) persones interessades en els seus productes o serveis, (2) clients o (3) recursos humans (incloent-hi personal laboral i freelance). iDISC tracta aquestes dades de manera lleial i lícita, i compleix en qualsevol cas el que s'estableix en el Reglament (UE) 2016/679 del Parlament Europeu i del Consell (“RGPD”).\nEn aquesta Política de Privacitat s'estableixen les condicions en què a iDISC tractem les dades personals, incloses les recollides a través del nostre lloc web www.idisc.com i del nostre portal IDCP, o en l'exercici de les nostres activitats empresarials.\niDISC és una empresa que ofereix essencialment serveis B2B, de manera que les dades que pugui tenir de contactes i clients són, en la seva majoria, d'empreses. En aquests casos, es limiten a dades estrictament professionals, per tant, qualsevol menció a dades personals relacionades amb clients i contactes s'ha d'entendre realitzada amb aquesta limitació.\niDISC recull les dades personals següents amb les finalitats indicades a continuació:\nContacte a través del formulari general del nostre lloc web: les dades personals recollides a través d'aquest formulari s'utilitzen exclusivament per informar sobre els serveis sol·licitats o atendre una petició. En el cas que rebem el consentiment explícit, les dades de contacte poden tractar-se amb finalitats promocionals, sempre per oferir productes o serveis d'iDISC.\nClients: en cas que es contracti algun dels nostres serveis, les dades personals s'utilitzen exclusivament per a la gestió administrativa relacionada amb el producte adquirit.\nContacte a través de les nostres xarxes socials: qualsevol dada que ens sigui facilitada o que es pugui compartir a través de les xarxes socials en què iDISC té compte actiu, es tracta d'acord amb la Política de Privacitat de cada xarxa social.\nCandidats: en el cas que es realitzin entrevistes de feina a les nostres oficines o en línia, o que es rebin currículums, les dades dels candidats s'utilitzen per valorar la seva idoneïtat per cobrir possibles vacants laborals a iDISC. En el supòsit de ser contractat per la nostra companyia, les dades personals del treballador s'utilitzen exclusivament per gestionar la relació laboral amb iDISC.\nTreballadors: les dades personals de les persones que desenvolupen funcions laborals a iDISC es tracten exclusivament per complir el contracte i la normativa laboral.\nFreelance: en cas de treballar per a iDISC com a freelance, les dades personals s'utilitzen exclusivament per a la gestió de projectes i els tràmits administratius relacionats. Eventualment, iDISC pot obtenir dades de freelance en plataformes en línia d'anuncis professionals.\nEn el cas dels contactes i dels clients, iDISC pot tractar les dades per a la promoció dels seus productes o serveis, d'acord amb el seu interès legítim, sempre que les dades s'hagin obtingut en el marc d'una relació contractual amb el titular de les dades. En qualsevol altre supòsit, no es tractaran les dades sense el consentiment explícit i previ dels seus titulars.\nQuan hi hagi una relació contractual entre el titular de les dades i iDISC, les dades personals es tractaran mentre duri l'esmentada relació contractual i, un cop conclosa, durant el temps de prescripció de les accions legals que es deriven del compliment o incompliment d'aquesta relació contractual. Aquest seria el cas de les dades de clients, freelance o treballadors.\nEn els supòsits en què les dades es tractin en virtut del consentiment del titular de les dades (ús promocional de dades de contacte) o en virtut de l'interès legítim d'iDISC, les dades es tractaran fins que es produeixi la revocació del consentiment o fins que decaigui l'interès legítim d'iDISC en el tractament de les dades.\nPel que fa als contactes que no ens hagin donat el consentiment per al tractament de les seves dades amb finalitats promocionals, aquestes dades s'eliminaran automàticament dels nostres sistemes un cop transcorreguts 5 anys des de la petició d'informació, sempre que no s'hagi mostrat més interès en els productes o serveis d'iDISC.\nLes dades laborals i de freelance es tractaran mentre duri aquesta relació i, un cop conclosa, durant el temps necessari per respondre davant de possibles incompliments en aquest àmbit. En el supòsit que es realitzi alguna entrevista per a una vacant laboral, les dades personals s'arxivaran per un període d'un any després del qual, en el cas que el candidat no hagi estat seleccionat, s'esborraran del nostre sistema.\nLes dades de clients, freelance i treballadors són tractats per iDISC per al compliment de la relació contractual. L'eventual negativa a lliurar dades personals en aquests casos pot impedir que iDISC sigui capaç de donar per formalitzat el contracte.\nRespecte dels contactes externs a la nostra cartera de clients o de proveïdors, únicament tractarem les dades amb finalitats promocionals si ens han donat el consentiment específic per fer-ho. El titular sempre tindrà l'opció de revocar el seu consentiment per al tractament de les seves dades amb aquestes finalitats.\nPel que fa al tractament de les dades de clients amb finalitats promocionals, tractarem les dades en base a l'interès legítim d'iDISC.\nLes dades personals no se cediran a tercers sense el consentiment previ i explícit del titular, a menys que les obligacions legals d'iDISC així ho requereixin.\nCategories de dades tractades:\nDades de contacte (adreça electrònica, telèfon i adreça postal)\nLes dades identificatives i de contacte de clients fan referència exclusivament a dades professionals, i se n'exclou el tractament fora d'aquest àmbit.\nEn cap cas tractarem dades especialment sensibles, com ara dades de salut, ideologia o creences.\nRetirar el vostre consentiment per als tractaments de dades en què aquest sigui necessari.\nRectificar les vostres dades personals.\nSuprimir les vostres dades personals.\nSol·licitar la portabilitat de les vostres dades personals.\nLimitar el tractament de les vostres dades, cas en què només les conservarem per a l'exercici o la defensa de reclamacions.\nSol·licitar la limitació del tractament de les vostres dades, cas en què només les conservarem per a l'exercici o la defensa de reclamacions.\nPresentar una denúncia o escrit per a la tutela dels vostres drets a l'Agència Espanyola de Protecció de Dades o a l'agència autonòmica de protecció de dades, en cas que existís.\nSer informat de qualsevol incidència de seguretat que pugui afectar els vostres drets.


Josep Maria Bartomeu assisteix a l'inici d'un acte que va comptar amb la presència dels vicepresidents Jordi Cardoner i Jordi Moix, i els directius Pau Vilanova, Maria Teixidor i Sílvio Elías\nL’Agrupació Barça Jugadors ha celebrat aquest divendres el seu tradicional sopar anual, la trobada que per aquestes dates reuneix els exjugadors del FC Barcelona de totes les èpoques i categories, i que ha comptat amb una àmplia representació institucional del Club, encapçalada pel president Josep Maria Bartomeu, que ha assistit a la part inicial de la trobada, però que juntament amb el vicepresident Jordi Moix, no s’ha pogut quedar al sopar. La resta de directius presents han estat el vicepresident primer Jordi Cardoner, Pau Vilanova, Sílvio Elias i Maria Teixidor.\nL’acte s’ha celebrat a l’hotel Catalonia Barcelona Plaza i ha reunit al voltant de 400 persones, entre socis i simpatitzants de l’Agrupació que presideix Ramon Alfonseda i representants de diferents entitats i institucions, com l’exalcalde de Barcelona Xavier Trias.\nEntre els exjugadors presents al sopar cal destacar la presència de Guillermo Amor, director de relacions institucionals i esportives del FC Barcelona, Jose Mari Bakero, Carles Rexach, Josep Maria Fusté, José Manuel Asensi, Chapi Ferrer, Juan Carlos Unzue, Paco Clos, Tente Sánchez, Quique Costas, Rafael Zuviría, Joan Estella, Ramon Maria Calderé, Pere Valentí Mora, Manolo Tomé, José Joaquín Albaladejo, Josep Palau, Xavier Sánchez Jara, Josep Franch, Pau Garcia Castany, Paco Martínez i Ivan Iglesias entre altres. També ha assistit al sopar una àmplia representació de les vuitanta exjugadores del futbol femení del Club que es van incorporar a l’Agrupació fa dos anys.\nAbans del sopar, s’han lliurat les medalles d’or i plata als jugadors que al llarg del 2018 han arribat als 100 i als 50 partits jugats amb l’Agrupació respectivament, i també el Trofeu Juli Mocholi als màxims golejadors masculí i femení de l’any, que han estat per a Dani Martíez i Pilar Puig.\nUn espai que creix i evoluciona\nEl vicepresident Cardoner s’ha referit al fet que els membres de l’ABJ representen la història viva del Club. “La família del Barça té molts espais i l’Agrupació és un d’ells que creix i evoluciona cada cop més. Són jugadors que segueixen vinculats al Barça i aporten moltes coses al Club, ja sigui participant en l’equip de Legends o assistint a les celebracions de les nostres penyes”, ha destacat el vicepresident blaugrana.\nPer la seva part, Ramon Alfonseda ha destacat el bon moment de l’Agrupació “que creix i evoluciona constantment, arribant actualment als 800 membres i que també inclou 80 membres del futbol femení”. Entre les tasques que efectua l’ABJ, el seu president ha destacat les ajudes als seus membres, la col·laboració amb la Fundació i amb el moviment penyístic, on els exjugadors han assistit aquest any a més de 170 actes, i també s’ha referit a la col·laboració amb hospitals i residències per a la gent gran.


El PSOE veu el PP com un renascut «populisme de dretes» - Diari de Girona\nEl PSOE veu el PP com un renascut «populisme de dretes»\nEl nou assessor econòmic del PSOE considera regressives i insolidàries\nles mesures fiscals del PP\nEl PSOE veu al PP com un renascut «populisme de dretes» després de la Conferència Política dels populars del passat cap de setmana en el qual, segons el parer dels socialistes, el partit de Mariano Rajoy va iniciar «el seu enèsim viatge al centre. Un periple en el qual porta immers els últims 30 anys però que mai conclou».\nÉs l´opinió del nou assessor econòmic del PSOE per al seu programa electoral, Jordi Sevilla, que va advertir del nou «populisme de dretes» en el qual «s´ha embolicat el PP» de cara als propers comicis generals, amb mesures «electoralistes» com la rebaixa fiscal o de la factura de la llum. Va criticar els «regals» fiscals aprovats recentment pel Govern que, en la seva opinió, només «omplen la butxaca dels més rics» i desatenen la immensa majoria dels espanyols empobrint a més els serveis públics. «Aquesta és l´operació que ha fet el Govern. A mi em sembla regressiva i insolidària», va denunciar.\nUnes mesures populistes que segons Sevilla parteixen d´un «greu problema de credibilitat» per culpa d´un president del Govern com Mariano Rajoy que va ser «cap» durant anys de l´extesorer del PP Luis Bárcenas «però que diu que no coneixia res de les coses que passaven en el partit».\n«El PP porta 30 anys viatjant al centre i encara no hi han arribat. No arribaran mai al centre des d´aquest populisme de dretes que està renaixent», va ironitzar.\nSevilla també va retreure a Rajoy que «no hagi intentat» acordar una posició comuna sobre la crisi grega amb el líder socialista, Pedro Sánchez, ja que li hagués agradat que ambdós fixessin una posició comuna.


Activistes i veïns a la plaça del Duc de Medinaceli / D.C.\nEl bloc del número 5 de la plaça del Duc de Medinaceli és particular. D’entrada, té nom. Unes lletres desgastades indiquen a la portada d’entrada que ens hi hem de referir com a “edifici Marinter”. La història que afronta aquest matí, el bloc, barreja estranyeses amb una realitat insistent: un desnonament. En aquest cas, de fet, una ordre d’expulsió judicial afecta una quinzena de persones que no tenien cap mena de pista d’aquest procés. Per aturar-ho, veïns de la zona i activistes de Resistim al Gòtic s’han mobilitzat per frenar-ho posant el cos a la porta.\nLes xifres són difícils d’afectats per l’intent de desallotjament són difícils d’acotar perquè tot ha succeït molt ràpidament. El desnonament afectava dos pisos avui, però pròximament hi havia altres habitatges pendents de buidar. Sense que tinguessin avís previ ni opcions de defensar-se als jutjats, els habitants de dos pisos s’han trobat aquesta mateixa setmana amb l’anunci que havien de marxar perquè els desnonarien. Es tracta de 14 persones, expliquen fonts de Resistim al Gòtic, i és el segon intent de desnonament nombrós en menys d’una setmana a Barcelona. Dilluns, es va intentar un procediment similar a Sarrià-Sant Gervasi.\nEn aquest cas, la propietat és la Fundació Ciudad de Requena i es barreja un doble embolic. D’una banda, un dels principal motius que ha dut aquestes persones a ser a punt de ser desnonades té a veure amb l’intermediari, un home que dècades enrere va llogar cinc pisos de la finca per fer masoveria urbana a canvi de tenir el dret de rellogar-los. Aconseguit aquest tràmit legal, el llogater ha estat durant anys gestionant els pisos de l’edifici, amb múltiples inquilins repartits en habitacions. L’últim any, però, tot ha canviat. Ha deixat de pagar, total o parcialment, es quotes que les famílies li feien arribar, expressen els activistes. Com a súmmum, l’intermediari s’ha limitat a anunciar l’ordre de desnonament als inquilins a l’últim moment. “No ens poden dir amb quatre dies d’antelació que ens busquem un lloc per marxar. Ningú ens havia avisat de res”, expressa un dels llogaters que fa cinc anys que viu en aquest pis, amb contracte formal.\nL’altra crítica principal al voltant del cas és basa en el fet que la propietat de tot l’edifici, un gran tenidor que ha anat buidant el bloc els últims anys, no apliqués rebaixes als lloguers durant la pandèmia, segons Resistim al Gòtic. En els mesos més durs de la crisi de la Covid-19, alguns inquilins van deixar de pagar. D’altres ho van seguir fent. El que no s’esperaven era aquest canvi radical sense cap advertència. “A més, el jutjat és conscient que aquí viuen persones que no tenien cap informació ni defensa. Està en els contractes. No té cap sentkt. I ens ha rebutjat el recurs”, explica un altre habitant dels pisos afectats.\nFinalment, però, s’ha imposat el sentit comú i la comitiva judicial ha indicat als habitants efectius del pis els passos que han de fer per incorporar-se al procés judicial i garantir-se els seus drets. Des de Resistim al Gòtic ja coneixien aquest procediment necessari i van visitar els jutjats juntament amb els inquilins per fer-ho, però la judicatura va ignorar-los, remarquen. Avui, el jutjat deia que no tenia constància d’això. Tot seguit, ha confirmat la suspensió del desnonament d’aquest matí.\nActivisme pro habitatge Ajuntament de Barcelona Barri Gòtic Desnonaments


Els fenòmens meteorològics més perillosos amb avió - Eas BCN\nQuan ens elevem en altura a alguna aeronau, no podem predir amb exactitud que tipus de fenòmens meteorològics ens trobarem en el camí.\nA pesar que la major part dels fenòmens meteorològics es produeixen en les capes baixes de troposfera, entre el nivell del sòl i els sis quilòmetres aproximadament, i la major part dels vols comercials es desenvolupen en el seu límit superior entre els 10 i els 15 quilòmetres d’altitud, la veritat és que en tot vol hi ha un ascens i un descens on es travessen les capes més actives meteorològicament parlant. Malgrat tot, a l’aviació continua sent el mitjà de transport més segur avui dia.\nA continuació, t’expliquem alguns dels fenòmens que ens podem trobar i quins riscos comporten per al vol.\nLes tempestes són probablement un dels fenòmens meteorològics més temuts per a la navegació aèria. Els núvols que les conformen reben el nom de cumulonimbos, i la seva formació de caràcter vertical depèn de l’escalfament solar al costat de la presència de baixes temperatures en altura i grans quantitats de vapor d’aigua. A l’interior d’un Cumuloninbo existeixen forts corrents ascendents i descendents que provoquen turbulències extremes, a les quals se li pot sumar calamarsa, precipitació i activitat elèctrica. Les enormes quantitats d’aigua que es mantenen en suspensió a l’interior del núvol donen una idea de l’enorme energia present, capaç de desintegrar un avió si s’atrevís a penetrar en el seu interior. Per a fer-nos una idea de l’enorme massa liquida que representa una tempesta, un Cumulonimbo amb una altitud de 6 km, i un ample i llarg d’1 km -és a dir, un núvol de 6 km3- contindria 18.000.000 litres!\nLes formacions tempestuoses són detectades pels pilots mitjançant els radars meteorològics equipats a bord de les aeronaus, que proporcionen informació de la intensitat i localització de la tempesta permetent planificar la millor ruta aèria per a sortejar els nuclis més actius. Prèviament els comunicats meteorològics aeronàutics –els METAR i els TAFOR- adverteixen amb hores d’anticipació de la possibilitat de trobar-nos amb aquesta mena de fenòmens.\nEls passatgers durant el vol poden arribar a tenir sensació de proximitat a la tempesta, ja que poden observar la nuvolositat o la llum dels llampecs, però en general l’avió passa a gran distància d’aquestes formacions nuvoloses pel que el vol és absolutament segur.\nEn el següent vídeo, podem veure un exemple de l’evolució d’una tempesta i com els diferents trànsits tenen en compte la seva posició per a evitar-la, i fins i tot com realitzen esperes en punts convinguts en els moments de major activitat.\nRaigs o descàrregues elèctriques\nEstadísticament, cada 1.000 hores de vol un raig aconsegueix un avió. Per tant, sol ser relativament comú aquest fenomen meteorològic. Malgrat aquestes dades, els raigs no solen generar danys en l’aeronau, ja que actua com una “gabia de Faraday”, mantenint fora de perill els seus ocupants.\nLes càrregues elèctriques recorren l’estructura exterior sense afectar l’interior. Els equips essencials com el sistema elèctric, de navegació o combustible, per exemple, compten amb una protecció extra per a aquests casos. No obstant això, a vegades la descàrrega pot sobrecarregar els circuits elèctrics de l’aeronau o provocar danys en el fuselatge, per la qual cosa després d’un impacte de raig l’avió ha de sotmetre’s obligatòriament a una revisió abans de realitzar un altre vol.\nCom a curiositat, en 1980, la NASA va enlairar un avió durant una tempesta en la qual l’aeronau va ser aconseguida fins per 72 llamps en 45 minuts de vol. Això els va proporcionar molta informació per a combatre i revertir els possibles efectes que pugui tenir aquest fenomen.\nEspecialment als països més freds, la formació de gel és un dels fenòmens que els pilots més temen.\nEl gel en l’avió es concentra en les zones d’impacte de l’aire. Ales, cristalls o parts excel·lents del fuselatge de l’avió com a antenes i sondes. L’acumulació de gel provoca diversos efectes negatius en l’avió, com a canvis en l’aerodinàmica d’ales i cua o increments substancials de pes. Afortunadament, els avions moderns disposen de sistemes “anti frost” que permeten mitjançant fluxos d’aire calent procedent dels motors o resistències elèctriques sota les zones més propenses, evitar la formació d’aquest perillós company de vol.\nFinalment, les concentracions de gel en la pista poden provocar problemes en els enlairaments i aterratges de les aeronaus. Els aeroports on aquest fenomen és freqüent disposen de potents equips antinieves i antihielos, tant per a lipiar les pistes com per a “descongelar” l’avió amb productes anticongelants abans d’efectuar el vol.\nEl fenomen de la zizalladura es produeix en nivells pròxims al sòl, en condicions d’inestabilitat atmosfèrica acusada i amb orografies complicades. Per exemple, amb tempestes en zones pròximes i en zones muntanyenques.\nBàsicament consisteix en un canvi brusc de la direcció del vent en el seu sentit horitzontal. El fet que succeeixi prop del sòl fa que en molts casos es produeixi en moments tan crítics com l’aterratge, amb el risc que comporta. Un bon nombre d’accidents succeïts en els minuts finals del vol es deuen precisament a la presència d’aquest indesitjable fenomen.\nL’aire perd densitat al mateix temps que s’escalfa. En altres paraules, l’aire calent és menys dens que l’aire va fregir. Aquesta circumstància limita l’operació dels avions en entorns molt càlids, ja que per a aconseguir una velocitat relativa respecte a l’aire requeriran aconseguir una major velocitat sobre el terreny i recórrer una major longitud de pista. A més, a major altitud, menor densitat. Totes dues circumstàncies unides -altitud i temperatures elevades- comprometen seriosament l’operació aèria.\nPer a obviar aquesta circumstància existeixen taules de conversió que, a partir de les dades de temperatura, altitud i pes de l’avió, permeten determinar la longitud de la pista necessària per a l’enlairament o si en una determinada pista és possible enlairar o no. Com a nota curiosa, a Ciutat de Mèxic, l’aeroport de la qual està situat a 2.230 mts. (7,316 peus) d’altitud, a l’estiu l’enlairament d’avions de grans dimensions com B747, B777 o A380 estan prohibits durant el dia i es limiten a les hores nocturnes, ja que a la nit l’aire més fred facilita l’operació.\nUn succés freqüent és l’impacte d’ocells amb aeronaus. Que comú és aquest incident? Pots veure-ho detallat en aquest article.\nEn un altre article tractarem més fenòmens meteorològics, com la baixa visibilitat o boira que també afecten els vols de les aeronaus.\n19/11/2020 /0 Comments/Per Jorge Boreadas\nhttps://easbcn.com/wp-content/uploads/2020/11/portada_.jpg 1729 1297 Jorge Boreadas https://easbcn.com/wp-content/uploads/2018/01/EAS-Escuela-de-pilotos-en-Barcelona.png Jorge Boreadas2020-11-19 09:50:432021-01-23 22:05:16Els fenòmens meteorològics més perillosos amb avió\nAvions que han aconseguit rècords


Josep Gifreu (2018): El quart poder i la independència: La batalla mediàtica per l’1 d’octubre. Angle Editorial – OCC InCom-UAB\nHome > Llibres > Josep Gifreu (2018): El quart poder i la independència: La batalla mediàtica per l’1 d’octubre. Angle Editorial\nJosep Gifreu (2018): El quart poder i la independència: La batalla mediàtica per l’1 d’octubre. Angle Editorial\n+ info: Angle Editorial\nEl referèndum sobre la independència de l’1 d’octubre i totes les actuacions que se n’han derivat continuen marcant la vida política i la història actual de Catalunya i la seva relació amb Espanya. Els mitjans de comunicació han fet la narració i valoració dels esdeveniments i, alhora, han estat vehiculadors d’opinions i relats. En aquest assaig, Josep Gifreu parteix de la crònica dels fets mentre va revelant la responsabilitat, el posicionament i el compromís dels diferents mitjans de comunicació en l’evolució del conflicte Catalunya-Espanya. Diu Xavier Antich al pròleg: «Gifreu, amb aquest assaig esclaridor i lúcid sobre la batalla mediàtica, ens ajuda a abandonar mapes vells que ja no ens serveixen en les circumstàncies actuals i a provar de refer la cartografia amb la qual, ara i aquí, podem començar a repensar, amb noves eines i nous instruments, la magnitud i la naturalesa de les batalles decisives en la guerra que estem lliurant.


A l'ombra del voltor: Dragonera\nDragonera (15 juny '13)\nRècord de participació. 90 membres del grup s'hi han apuntat a n'aquest excepcional recorregut fora de s'illa major. 3 viatges amb la "Margarita" han fet falta per transportar-nos a tots fins el portet de Es Lladó, a Dragonera.\nUna vegada arribats allà, hem anat fins el far de Llebeig, tornat cap el port fins la desviació on surt el caminoi que puja fins na Pòpia, el far vell, i després de devallar, no teniem més temps per arribar al far de Tramuntana. La calor ens ha deixat ofegats als que hem pujat a na Pòpia. Molts membres s'han quedat a la caleta del port nedant i refrescant-se.\nAmb 3 viatges de la Margarita, tot el grup de 90 persones, navegam de sant Elm fins al port de la Dragonera. En ser-hi tots al port, començarem la ruta per s'illa\nPartint del portet de Dragonera i tenint permís per part de la Conselleria de Medi Ambient, dirigirem les primeres passes cap el far de Llebeig, a uns tres kilòmetres de distància\nHem invaït l'illa. Vaja grup numerós!\nAmb un dia esplèndid que va pujant temperatura poc a poc...\nEl far i la antiga torre de Llebeig\nArribant al far de Llebeig. La calor comença a fer acte de presència\nA recer del sol\nDel far, anem cap a la torre de Llebeig\nSa torre de Llebeig\nEl far des de la torre\nVisitats far i torre, tornem cap el portet per agafar des d'allà, el caminoi que ens conduirà cap a na Pòpia, el antica far al més alt de s'illa\nEs Lladó, el portet de Dragonera\nSant Elm amb es Pantaleu\nCala en Cuco. Anem pujant sota un sol que ens colapsa el cap\nEl grup reduït que ha pujat fins a na Pòpia. Els altres 80 han quedat al portet a recer del sol i la calor que ja copetja ben fort\nEl port des de na Pòpia\nArribats al cim de la Dragonera on es troba el far de na Pòpia, tornam a davallar per anar a dinar a una zona d'esbarjo prop del portet, a l'ombra\nDinant poc abans de la recollida de l'iot "Margarita" que ens tornarà a sant Elm\nEl que queda de grup al portet de Es Lladó. Els altres ja han anat sortint de s'illa amb anteriors viatges de "La Margarita"\nEn Bru i n'Ainhoa resten al portet pegant-se un bany\nDe tornada cap a sant Elm\nA sant Elm acabarem a un bar per celebrar l'exit rotund de l'excursió a Dragonera. Un dia xafugós on fruirem uns refrescos o unes cervesetes ben gelades\nPublicat per Peptoni Pardo a 11:42\nEtiquetes de comentaris: Dragonera, Es Lladó, far de Llebeig, far de na Pòpia


13 noviembre 2009 « Distrito Fallas\nEl 7 de novembre van proclamar-se les falleres majors de la Falla La Mercé de València, Trinidad Vela Vela i la xiqueta Laura Cardona Peris. Les noves representants de la comissió van ser rebudes pel president, Fernando Villalba, i les eixints van donar agraïments a tots pel seu any de regnat. Al dia següent, la Falla Vidal de Cañelles – Sánchez Coello va celebrar l’exaltació de les seues falleres majors […]\nA partir de les deu del matí del 29 de novembre començarà un mercadet solidari organitzat per la Falla Espartero-Mestre Plasencia de Burjassot, a través del qual la comissió ajudarà a diverses cases d’acollida i centres socials. En ell hi haurà venda dels més diverses objectes: roba, joguets, llibres, plantes, menjar, beguda, etc., i a més els xiquets podran jugar en castells inflables. Qualsevol veí o comerç pot col·laborar en […]\nSembla que va ser ahir, però ja fa 50 anys que la Falla Barraca-Espadan existix als Poblats Marítims de València. Per este motiu, la seua setmana cultural que comença demà està dedicada a l’efemèride, i inclourà una exposició, un col·loqui sobre l’evolució de la festa en les últimes cinc dècades, la presentació dels projectes dels monuments i una exhibició de cotxes antics.\nEn el mateix acte, a mode de promoció 2×1, la Falla Santa Maria Micaela-Martí l’Humà entregarà el Premi Tabalet 2009 atorgat per la comissio, i presentarà els esbossos de les seues falles de 2010. La major serà obra de l’artista Francisco Giner i tindrà per lema Tragèdies en temps de crisi, mentre que la infantil la farà Vicente Fco. Lorenzo i el seu títol serà ¡Quina tragèdia! Tot això, amb […]


Vilanant, Alt Empordà, Girona - Descobreix la Costa Brava\n+34 650 750 661\nVilanant, Alt Empordà, Girona\nEl municipi de Vilanant, amb 12 km2 està format per alguns veïnats, com l’antic lloc de Coquells i masies escampades. El poble es troba a uns sis km. a ponent de Figueres, entre els cursos dels rius Manol i el seu afluent el Rissec.\nLa majoria de la seva població viu de l’agricultura amb plantacions de cereals, camps d’oliveres i farratges per al bestiar, així com de la ramaderia, amb granges de porcí i ramats d’ovelles, encara que la majoria han anat desapareixent i només han sobreviscut les explotacions agràries més importants. Aquesta lenta desaparició, ha anat comportant l’abandonament de moltes cases i la forta davallada de la població en els darrers 40 anys, que s’ha vist compensada amb les reformes i transformacions de moltes cases i masies en segones residències.\nHistòricament està documentat que en un testament de l’any 966, el comte Sunifred llegà al monestir de Banyoles un alou que es trobava entre els llocs de Vilanant i Coquells. L’any 978, en la dotació del monestir de Sant Pere de Besalú, s’esmenta el lloc de “Villa abundant”, que els estudiosos han identificat amb Vilanant. L’any 1017, en una butlla papal de Benet VIII, es confirmen les possessions (cases i terres) que el monestir de Sant Esteve de Banyoles tenia a Vilanant. L’església de “Sancte Marie de villa Bundanti” s’esmenta l’any 1018, en l’acta d’uns judicis celebrats a Besalú en presència del comte Bernat de Tallaferro\nL’església de Santa Maria de Vilanant presentava les façanes exteriors i els murs interiors colgats per capes d’arrebossat fins al principi dels anys 70. Això amagava les antigues estructures romàniques de l’església, que es poden datar dels segles X i XI. El veïnat de Coquells, format per un conjunt de masies escampades, es troba al nord-oest de Vilanant, a poc més de dos km. de la població.\n– Església de Santa Maria de Vilanant, d’origen preromànic,\n– Ermita de Sant Salvador de Coquells\n– Alzines Bessones del Mas Nebot Tel.: 972 54 60 03\n-Restaurant El Trull de Ca l’Arrufat- Tel.: 660 11 92 26\nAl maig, Vilanant celebra la seva festa petita; la festa de Sant Isidre.Antigament es venerava el sant amb una processó i es rebia amb flors a l’esplanada de l’església. En un intent de compaginar tradició i innovació, s’ha creat la fira de la flor i el jardí, una manera de modernitzar aquesta festa que segueix tenint com a protagonista els actes més tradicionals com les sardanes o la veneració del Sant amb la Missa amb esdeveniment més modern com és la fira de la flor com a eix vertebrador de l’actual festa.\nAlcaldessa: Anna Palet Vilaplana\nHabitants: 399 (2018)\nAltitud: 98 msnm\nSuperfície: 16,83 km²\nCodi Postal: 17743\nTelèfon: 972 546 003\nAiguamolls de l'Empordà Cabanes Cadaqués Cap de Creus Castelló d'Empúries Colera Dalí DO Empordà El Port de la Selva Empuriabrava Figueres L'Albera L'Armentera L'Escala La Jonquera Llançà Parc Natural Peralada Portbou Roses Santa Margarida Sant Pere de Rodes Sant Pere Pescador Selva de Mar Vilabertran\nL'Alt Empordà, Girona\nCreacions Alt Empordà\nT: 0034 872 01 57 27\nT: 0034 650 750 661\nCopyright © 2022 COSTA-BRAVA.CAT | CRAE


165 milions per al manteniment de la xarxa viària - Sant Cugat Informa!\nInici » Notícies » Política i Economia » Política » 165 milions per al manteniment de la xarxa viària\n16 Març 2014 a 10:00\n165 milions per al manteniment de la xarxa viària\nLes tasques de conservació abastaran uns 5.300 quilòmetres\nEl Govern ha aprovat una inversió, d’abast pluriennal, de 165,5 milions d’euros per al manteniment de les carreteres gestionades per la Generalitat. La partida es destinarà a les tasques de manteniment de prop de 5.300 quilòmetres de carreteres a tot el territori i a l’operativitat dels túnels i del Centre de Control de Carreteres. Es preveu que les actuacions, amb un termini d’execució de 36 mesos, comencin el juliol vinent.\nLa inversió prevista de 124 milions d’euros repartida entre 17 àmbits de conservació de carreteres distribuïts per tot Catalunya. Les actuacions que s’impulsen tenen volen garantir un nivell òptim de servei de la xarxa viària i afavorir la seguretat mitjançant la conservació dels elements constitutius de cada carretera, com el control i manteniment de l’estat de la calçada, la senyalització vertical i horitzontal, les barreres de seguretat o l’abalisament.\nLes actuacions més pròximes al Vallès es realitzaran a les comarques barcelonines amb un valor de 37,6 milions d’euros i a Sabadell amb un pressupost de 5,3 milions d’euros i comprenent, entre d’altres, l’N-150, la C-1413a, l’N-141c i la B-121.\nTambé s’ha previst una partida específica de 41,7 milions d’euros per garantir la funcionalitat dels sistemes de gestió del Centre de Control de Carreteres, ubicat a Vic, encarregat del manteniment, vigilància i control dels túnels de la xarxa viària i dels seus accessos, així com del seguiment sobre incidències a les carreteres de titularitat de la Generalitat de Catalunya.\n#carreteres #Generalitat #Sant Cugat\nPresentat el nou Pla Integral d’atenció a les persones amb trastorn mental i addicions\nDiputació i Generalitat signen un conveni per millorar la transparència en la contractació pública


PER QUI VOTAR A LES ELECCIONS AL PARLAMENT EUROPEU? | JM Simon\nEn general es pot dir que els diputats catalans al Parlament Europeu han fet una bona feina durant els darrers 5 anys. Sobretot si tenim en compte el reduït nombre i el rendiment mitja/baix dels diputats espanyols crec que en podem estar satisfets.\nAra bé, si volem entrar en el detall de la feina grisa dels diputats a Brussel·les/Estrasburg és fàcil veure qui han estat els diputats més actius -no incloem els diputats d’ultim moment que no han tingut temps de demostrar sa valua-:\nL’ecosocialista Raül Romeva -ICV- va rebre de la revista online Eurotribune el premi a diputat espanyol més actiu de la legislatura 2004-2009. Raons: 405 preguntes, 227 propostes de resolucions, 5 informes i 163 intervencions en el plenari.\nEl políticament difunt Ignasi Guardans -ex-CiU- va ser nomenat millor diputat espanyol de l’any 2006 per l’associació de periodistes espanyols.\nTot i que el treball parlamentari és més que produir informes i fer preguntes, la impressió quan demano a gent que treballa a les institucions és que els diputats ecosocialista i convergent varen ser els mes actius. El diputat independentista Bernat Joan va ser prou actiu mentre va ser al Parlament però va marxar a mitja legislatura. Mes de lluny segueixen la socialista Maria Badia i el popular Vidal-Quadras -vice-president-, ambdós amb una bona activitat parlamentaria però lluny de Romeva i Guardans. El diputat Raimon Obiols ha fet un treball mes de delegacions especialment cap a Amèrica llatina.\nAixí doncs, en base a feina feta, es pot dir que els partits que es prenen les eleccions europees més seriosament son ICV i CiU. Tanmateix, si mirem l’actitud i posicions dels partits envers les eleccions del 7 de juny veiem com l’aposta per la continuïtat de Romeva per part d’ICV és una bona noticia. Mes estrany és la no continuïtat de Guardans. Val a dir que tot i la intensa activitat parlamentaria i reconeixement per la feina feta al PE, Guardans va saber-se guanyar enemics dins i fora el partit liberal europeu -sobretot arran dels incidents de Bombai-. Tot i això, la decisió de substituir Guardans per Tremosa, més enllà dels rebots personals, sembla que no hauria de menystenir la bona feina feta pel representant de CiU al PE.\nOriol Junqueres d’ERC també sembla una aposta clara d’ERC de continuar impulsant els temes d’identitat i llengua.\nEl que trobo una mica més difícil de justificar es el rol del PSC -i per extensió el PSOE- i el PP. Les dues grans famílies politiques de l’estat espanyol continuen veient el PE com a lloc on desterrar politics fallits o envellits o manera de compensar els perjudicats de caramboles polítiques a nivell nacional. No hi ha aposta clara per fer feina al Parlament Europeu per part dels socialistes i els populars. Argumentem-ho:\nEn comparació amb d’altres països que han sabut entendre la importància del Parlament Europeu per la definició de politiques europees, i això es veu amb l’enviament de politics de nivell a Europa, Espanya hi envia les Magdalenas Alvarez y Mayor Orejas de torn. En quin mon viuen? A països com Bèlgica ex-primers ministres com Jean-Luc Dehane o Guy Verhofstadt es presenten a les europees perquè coneixen el poder del parlament europeu. Països de la nova Europa com Polònia hi envien ex-primers ministres com Jerzy Buzek o personalitats del nivell de Jacek Saryusz-Wolski… i els bucs insígnia de la gran armada espanyola seran la Magdalena Alvarez i el Mayor Oreja!\nPer acabar de reblar el clau tenim que enmig d’una crisi econòmica provocada per la manca de reglamentació i control típiques d’un sistema neo-liberal el líder del partit socialista espanyol dona suport obertament a la candidatura del conservador Barroso per a repetir com a president de la Comissió Europea. Això quan Barroso es un dels artífexs de la desreglementació a Europa, neo-liberal convençut i de demostrat servilisme a líders de fira com Sarkozy, això per no parlar de la manca de lideratge d’una Unió Europea orfe de líders en temps difícils. I despres que vinguin els socialistes espanyols amb lo de l’Europa social per a que el Barroso els hi posi en safata.\nHi ha dues opcions; o bé els grans partits espanyols confien la seva contribució a la UE a llur participació en el consell de ministres de la UE i se’ls hi en fot el parlament -amb tota la carrega de deslegitimació democràtica que això comporta- o bé continuen no entenent la importància de la UE i del Parlament Europeu -cosa que fins i tot els anglesos han entès-.\nSigui com sigui, en vistes a l’actitud dels grans partits el que esta clar es que si volem diputats que treballin i amb un programa polític coherent amb si mateixos sembla que les opcions hauran de ser ICV, CiU i ERC. Amb els grans partits, per molt que els candidats catalans puguin ser vàlids, existeix el perill de dissolució del nostre vot entre el despropòsit i la presa de pel.\nTags: diputats catalans elecciosn europees europa catalunya qui votar europees


L’Ajuntament augmentarà en a prop d’1 milió de € el pressupost destinat a emergència social | Ajuntament de Llucmajor\nlajuntament augmentara en prop d1 milio de eu el pressupost destinat emergencia social\nL’Ajuntament augmentarà en a prop d’1 milió de € el pressupost destinat a emergència social\nLa partida anual de Serveis Socials de 125.000 € contemplada en el pressupost de 2020 ja està exhaurida.\nUn conveni signat amb l’IMAS aporta 146.000 € per ajudes socials derivades de la pandèmia de la Covid-19.\nEl Consistori està fent feina per reorganitzar el pressupost municipal i destinar 800.000 euros del romanent.\nEs destinaran a la cobertura d’ajudes directes i diferents programes enfocats a Serveis Social i Servei de Col·locació de persones en risc d'exclusió.\nL’Ajuntament de Llucmajor destinarà 1.071.000 € al Departament de Serveis Socials i altres departaments i serveis encara per especificar, per fer front a la crisi socioeconòmica derivada de la pandèmia de la Covid-19.\nDe moment, la partida pressupostària del departament de Serveis Socials de 125.000 € contemplada als comptes per enguany està exhaurida i un conveni signat amb l’Institut Mallorquí d'Afers Socials (IMAS), òrgan depenent del Consell de Mallorca, aporta 146.000 € al departament.\nA més, el Consistori farà una aportació addicional de 800.000 € procedents del romanent de tresoreria. El batle, Éric Jareño, ha explicat que aquesta quantitat s’invertirà en emergència social “en serveis i ajudes encara per determinar però que ajudin a pal·liar la situació de necessitat de la ciutadania”.\nTambé ha volgut agrair “la impecable tasca desenvolupada pels treballadors i funcionaris del departament, que han treballat sense treva, de forma telemàtica durant el confinament i ara de forma presencial, per donar sortida a totes les peticions d’ajuda i sol·licituds fetes pels ciutadans en aquests moments tan durs per a moltes famílies i persones amb risc d’exclusió social”.\nPer la seva banda, el regidor de Serveis Socials i Dependència, Gabriel Rojo ha comentat que “una vegada acabada la crisi sanitària comença una crisi social en què s’haurà de fer front a situacions molt complicades a les que s’intentarà ajudar o donar solució, per això s’ha reforçat el personal del departament a s’Arenal, entre altres actuacions que permetin donar sortida a l’allau de persones que es preveu acudiran als Serveis Socials i altres serveis municipals”.\nElt tècnics del departament han elaborat un informe sobre les actuacions dutes a terme en els darrers mesos:\nEl personal consta de 8 treballadors més un contracte de reforç a s’Arenal procedent del SOIB. En tot moment el servei ha funcionat al 100% atenent telefònicament les demandes, percebent els professionals un augment considerable quant a les demandes referents a les prestacions econòmiques.\n"També hi havia persones que no eren perfil d'atenció municipal, per tant, s'ha de ser prudent a l'hora de xerrar de llistes d'espera perquè no tothom que crida a serveis socials és perfil”, diu l’informe.\nCal remarcar que a Llucmajor poble no hi ha llista d'espera. De fet, si en cap moment ha existit llista d'espera breu, que ha estat més bé pel fet de no poder donar cites presencials diàriament i haver de fer torns de feina per motiu d'aforament i espai. Però si és una realitat que hi ha un tant per cent elevat d'absentisme a les primeres entrevistes.\nSobre possibles queixes dels usuaris, els tècnics demanden que “ens fessin arribar per escrit quines són les que hi ha del servei, i que consultat el registre municipal no consta cap escrit de queixa dirigit a serveis socials. També sabem que quan no es dóna la resposta tècnica que espera l'usuari això es converteix amb una queixa però haurien d'analitzar el fonament”.\nSobre les ajudes tramitades, la memòria diu que “una persona sol·licita suport a serveis socials no vol dir que necessàriament s'han de tramitar ajudes econòmiques municipals. El treball social és molt més que donar ajudes econòmiques, les intervencions engloben altres activitats i suports socials”.\nAmb tot, s'ha tramitat 32 SEISL (Servei Especialitzat d’Inserció Social i Laboral) i 131 de la Renda Social Garantida COVID-19. S'han donat d'alta 33 casos nous del Servei d’Ajuda a Domicili, des de l'inici de la crisi, la resta varen ser serveis puntuals i/o temporals. Actualment hi ha un cas en llista d'espera pendent d'alta hospitalari.\nUn total de 34 usuaris varen ser baixa temporal del Servei d’Ajuda a Domicili amb motiu de prevenció de la COVID-19. Actualment s'han reiniciat la totalitat dels casos mentre que alguns s'han donat de baixa perquè han accedit a altres serveis (residència, cuidadors, etcètera).\nS'ha de tenir en compte que s'han fet altres tipus de serveis com puguin ser compres puntuals per a persones majors sense suport social i/o famílies vulnerables, supervisió de persones grans que viuen el camp, menjar a domicili, supervisió de medicació i estat general.\nDurant l'estat d'alarma s'ha realitzat un seguiment telefònic d'aquells casos que estaven de baixa temporal. Dels casos actius, el seguiment s'ha fet presencial i s'ha intensificat amb molts de casos amb motiu de l'aïllament.\n"Des que es va decretar l'estat d'alarma tot l'equip ha unit forces per atendre el millor i amb la màxima rapidesa possible a tots els usuaris del terme de Llucmajor, la majoria compaginant feina i família fent feines fins i tot els caps de setmana si era necessari”, conclouen els tècnics en cap dels Serveis Socials municipals.


DE GIRA/ON TOUR jo també soc del barri | alter-krapp\nDE GIRA/ON TOUR Jo també soc del barri\nEl proces creatiu des dels centres educatius de justicia juvenil (2015-2016)\nJo també sóc del barri DE GIRA/ON TOUR és un projecte d’art comunitari que investiga la relació entre art, societat i internament. Impulsat des del 2014 per l’artista Alter Krapp i la Fundació Autònoma Solidària en col·laboració amb el Departament de Justícia de la Generalitat de Catalunya, el projecte es construeix a partir de visites i incursions artístiques a centres educatius de justícia juvenil.\nEl format expositiu preparat a la Fundació Setba mostra els resultats del laboratori de pintura creativa realitzat durant l’any 2015 al Centre Educatiu de Justícia Can Llupià, on més de cinquanta joves participen de la creació de l’obra de grans dimensions A la Recerca d'una Ciutat Millor. L’obra reflecteix el procés creatiu compartit entre els i les joves interns, els monitors i persones professionals del centre, els voluntaris i voluntàries de la Fundació Autònoma Solidària i l’artista Alter Krapp.\nReportatge de l'exposició Jo també sóc del barri en gira/on tour emès a Betevé. Inclou entrevistes als protagonistes de les obres, al Departament de Justícia i a Alter Krapp\nJuntament amb aquest material, l’exposició presenta públicament per primera vegada algunes obres gràfiques i collages de petit format realitzades durant l’any 2016 als centres educatius de justícia juvenil Oriol Badia i Els Til·lers.\nTotes les obres formen part de MAID IN PRISON, una col·lecció d’accés obert que pretén donar veu a les visions de col·lectius impropis dels circuits tradicionals d’art, com ara autodidactes, persones internes a hospitals psiquiàtrics o joves internes a centres de justícia. La col·lecció podrà consultar-se al Dipòsit Digital de Documents de la Universitat Autònoma de Barcelona (\n), l’eina a partir de la qual es recopila, gestiona, difon i preserva la producció institucional de la universitat.\nLa inauguració s'ha fet el 2 de març a les 12 h i hi han assisit Carles Mundó (Conseller de Justícia de la Generalitat de Catalunya), Pilar Heras (Directora General d’Execució Penal a la Comunitat i Justícia Juvenil), Darío Olaortua (President de la Fundació Setba), Cristina Sampere (Directora de la Fundació Setba), Mariola Foix (Gerent de la Fundació Setba), Carlos Sánchez (Vicerector de Relacions Institucionals i de Cultura de la Universitat Autònoma de Barcelona), Jordi Prat (Director de la Fundació Autònoma Solidària), Alter Krapp/Andrea Noferini (artista i professor de la UAB) i Roser Fernández (Coordinadora del Claustre de docents del centre educatiu Can Llupià), a més d'estudiants de la UAB que fan tasques de voluntariat als centres educatius per a menors i als centres penitenciaris.\nEs presentaran experiències que utilitzin la creació artística en contextos no tradicionals, com són els centres penitenciaris, els centres educatius de Justícia Juvenil, institucions de salut mental i d'altres. Al marge dels beneficis individuals i terapèutics que la creació artística pot tenir sobre les persones internades, quin és l'impacte social de la seva producció creativa? De quina manera respon la societat a les iniciatives que mostren la creació artística des d'aquests centres? Serveix tot això per presentar els centres d'internament des d'una nova perspectiva que afavoreixi la seva inclusió i acceptació en les nostres societats? La jornada de cloenda reflexiona al voltant d'aquestes preguntes incloent una mirada pluridisciplinària que combina els debats acadèmics i artístics de l'Art Brut amb les experiències pràctiques dels operadors i especialistes que actuen en aquests contextos.


Esplugues, segona ciutat de Catalunya amb les farmàcies cardioprotegides – Barcelona Salud\nEn una iniciativa impulsada per la Fundació Barcelona Salut\nEsplugues, 18 d’abril 2018.- Les farmàcies d’Esplugues de Llobregat incorporen desfibril·ladors portàtils de darrera generació en el marc del projecte científic “Catalunya, territori cardioprotegit”. Esplugues és la segona ciutat de Catalunya amb les seves farmàcies cardioprotegides, en una iniciativa impulsada per la Fundació Barcelona Salut, l’Ajuntament d’Esplugues i l’Associació de Farmàcies de Barcelona, i que compta amb la col·laboració de laboratoris Ferrer.\nAquesta cardioprotecció es farà en dos fases, la primera presentada ahir i inclou un total de 7 farmàcies de les 13 que compta el municipi. Al final d’aquest any, totes les farmàcies estaran dotades de desfibril·lador.\nAquest acte, celebrat al saló de plens de l’Ajuntament d’Esplugues, va ser presidit per l’alcaldessa Pilar Díaz acompanyada del sotsdelegat del Govern d’España a Barcelona Emilio Ablanedo, el doctor Josep Brugada – president de la Fundació Barcelona Salut, entitat impulsora de l’acte –, el Jordi Ramentol – conseller delegat de Ferrer i president del Consell Econòmic de la Fundació Barcelona Salut –, i el Antoni Torres – president de l’AFB a Catalunya –.


Poeta, dramaturg i narrador binissalemer. Sovint se'l defineix com un important intel·lectual mallorquí de postguerra per la seva intensa col·laboració amb mitjans de comunicació com l'Última Hora.\nS'inicià seguint el paradigma poètic de l'Escola Mallorquina (La joglaressa; La bona terra, 1949) però evolucionà cap al postsimbolisme amb tendències barroquistes: Ocells i peixos (1953), Via Crucis (Premi Mn. Alcover 1960) o La posada de la núvia (Premi Ciutat de Palma 1955). Cap als anys 60, la seva poesia prengué intencions més socials i de denúncia, com a Polifem i Hispania Citerior (editades el 1981).\nAixí mateix, en l'àmbit on més destacà, el teatre culte, les obres de Moyà també esdevengueren crítiques i afilades, com es fa palès a les obres recollides al volum Teatre de llibertat (1993). Amb tot, també revisità el teatre popular mallorquí, com en el cas pròxim a l'erotisme d'El ball de les baldufes (1981) o des d'àmbits més tradicionals com a l'Adoració dels tres Reis d'Orient (1966).\nLa seva trajectòria s'amerà de la influència de l'obra del també binissalemer Llorenç Villalonga i de Camilo J. Cela, procés que l'empengué a cultivar la narrativa en escrits breus com A Robines també plou (1958), la novel·la curta Viatge al país de les cantàrides (1993) i Memòries literàries (1971).\nContingut elaborat en col·laboració amb l'AELC (Guillem Molla) per Guillem Molla.\n''Mes una cosa tinc meva, ben meva: el goig de l'arbre en flor que esclata a tot arreu sens por ni treva, -goig que ningú no em lleva perquè el port dins l'abisme del meu cor.''\n''És el Raïm flor de miracleque del cor sutze en fa un cor blanc. Encara avui -etern oracle!- ens dóna fe la seva sang.''\n''Recobra’t, oh esperit! D’una embranzida venç en la lluita. Sigui per tu un joc alçar-se en la palestra de la vida rebel a la carícia, aspre al toc.''\n''Venim de la veremada, aposta tenim pocs jocs: els réms són petits i pocs i mala nit que hem passada.''\n''I la Vila, entre la pols sent que els seus flancs regalimen untuositat d'arrop i saünyaments d'estigma.''\n''Fontanella ritual, la flor de l'amor desglaça, mes no trenquis l'amenaça, puix la majestat de Déu, pel foc del teu llavi, es féu verb i seny de nostra Raça.''\n''Puix que, ungida amb oli i mel, la ferida encar saünya, punyiu nostra Catalunya amb el fibló de l'anhel.''\n''No em dirà, senyor galant, com, conrant terreny salobre, es partiren la mà d'obra Pare, Fill i Esperit Sant?''\n''Pluja ardent, fonts de besllum sobre les pupil·les plenes de visions de carenes transfigurades de llum.''\n''Catalina, catalana, penja el llum al mirador i veuràs com la tardor esmola la tramuntana.''\n''Mare de Déu de Robines, vós que duis un cistelló, si em donau un aixingló quan hagueu cantat matines, s'esvairan les metzines que m'encorralen de prop...''\n''Jo tenc un godí amagat amb una fam que escarrufa, donau-li, doncs, qualque trufa al seu morro esquiterell perquè, si és ver que ja és vell, passa molt de gust quan grufa.''\n''Noè, per sembrar la parra vàreu tenir prou esment de posar-li a la sarment politxó, garrot o barra.''\n''Jo sé -massa, per ventura! -estar davall i damunt i voldria saber el punt, amb ciència sincera, si hi ha alguna altra manera d'embastar i donar ripunt.''\n''Cant mon casal. Ompliu-me de tumbagues aquests dies exaltats de plenitud i, a pics d'argent i amb lluminoses bagues crostaré praderies de vellut.''\n''La nit s'acluca gràvida encar, i vídua, mes, dins l'agònic desmai de les estrelles infanta el goig de l'alba.''\n''Anhel -Ulisses-, que en ton navili fràgil tresques el pèlag, també més veles s'inflen al buf de l'enyorança.''\n''A la sardana dels neguits de la vida vulguem entrar-hi: si el conhort ens hi mena, la música és prou dolça.''\n''Ara no; dins la carn ja ets llum i rastre de perfum matinal, i sobre el pit, virtut d'ungüent, puresa d'alabastre.-''\n''¿Què importa si són grills o són cigales -fosca que puja o claredat que plou- els companys del camí? Jo ja en tinc prou amb l’aigua treta amb qui tu, cor, t’iguales...''\n''Catalunya la Vella ens infantà i nosaltres, minyons, d'empenta folla, travessàrem la pleta de la mar. I aquesta mar que mai no s'assadolla ens donà una Illa, vi novell i pa sobre aquest món, que és una pobra bolla disposta sempre més a rodolar.''\n''La clara llibertat, com us urgia!, escòria magnífica i suport del nostre poble: daus que a trenc del dia mans frissoses llançaren a la sort.''\n''Dins meu –només jo ho sent- l’anhel em crida; malgrat tot, com un riu emparedat, sense estralls va avançant la meva vida.''\n''Oh lladre omnipotent d'avui, d'ahir, que ja de jove em vas tapar la boca, jo tenia, també, quelcom que dir...''\n''I així estic, que ara vull i ara no vull, sense que el cor dins el seu dubte es cansi. I enc que del dubte ja n'estic remull...''\n''Si un glop de joia no m'ha embriagat amb les bombolles de la seva farsa, a cau d’orella em diu la veritat: —La mort no pot— ni vol — justificar-se i el mateix viure ja és un desbarat.''\n''...simplement perquè el cor de carn estima i el teu ja havia aconseguit la rima de la mesura. Superació, perquè tu encara hi eres, però no...''\n''Al davant teu jo em sento ben bé nu i el teu poder tan fortament actua, que la carn despullada l'ordre em du que la meva ànima se't lliuri nua.''\n''L'alè del cor no és distint entre els seixanta anys i els vint: rosa oberta cada dia.. .Perquè estimo em vaig morint, si no amàs em moriria.''\n''Saps? També dins la lletjor -ai tristor meva infinita!- com un corc maleït hi habita el foc voraç de l'amor.''\n''Amor, ¿què n'has fet de mi?, que cap goig no se m'atança. Abans folgava a desdir, però des que et coneguí sóc un núvol d'enyorança que viu, però vol morir.''\n''Quotidià alè, senyor fantàstic, l'acordió menut s'escurça i s'allarga magnificant el dolor. ¿Quin misteri tens, amor que et freturo i ets amarga?''\n''L'amor sencera percaço. Ai mal d'enamorament, tant si et tinc com si ets absent em dus gaudi i patiment. Oc! i tanmateix pallasso...''\n''Voldries fondre't d’amor. L'amor és posar fites a la corrent i a tu ja et fita Ulisses amb l'estaca roent. Tu ja congries el crit que llançaràs quan la pupil·la se't cremi fins l'arrel.''\n''Tu, poble meu, ja t'has sotmès a l'aigua purificant i de caient benigne -ni enc que sigui una mica-, però vesses sutzura que no es veu i, a canvi, es palpa...''\n''L'espectacle s'ho val! Deixau les altres preocupacions; caps selectes ja pensen per vosaltres i us faran grans entre les nacions. Teniu pa i teniu circ perquè li passa pel nas al Cèsar; doncs ¿què més voleu?''\n''Ja arribarà el dolor precís i l'horade llançar un dard per cada glop amarg. Car ja avui, cada nervi se m'esflora perquè pugui cordar l'ira de l'arc.''\n''Sols t'escauen els plecs, la clenxa intacta i llorejada, el pas segur... Preparauna toga, Odisseu, per a cada home!''\n''Camafort, equilibri que cavalques cavalls d’acer amb potons rodoladissos; o tu, cama-rabent, que brodes tota una àgil teoria de versicles sobre el trèbol; o tu, fillol l’Apol.lo...''\n''No té preu però sí, que té bon preu aquesta intacta caragola pulcra: malgrat tot, aquest nacre és un sepulcre...''\n''Els dies clars una ratlla blava que es besa dins l'horitzó amb el cel pur i adamantí: és la ratlla encisera de la mar, la mar llunyana que ens atreu com una antiga i pèrfida sirena.''\n''És el vinyet, el famós vinyet de Binissalem, conegut pels romans i que tanta glòria i esplendor ha donat a la vila.''\n''Si estimes Llorenç Moyà el català follament, no et retis ni un sol moment al sempre intrús castellà. Pensa que Déu et donà un Verb i una Nació que cap llei ni cap senyor pels dallons no es pot passar.''\n''Si August una moixa atenya mb els vinets d'aquest poble, és just que la gent més noble qualque pic s'emporpri el seny.''\n''Per qualcú Espanya és rompuda si no comanda Madrid, si ella no roega el frit i amb els seus bergants el tuda.''\n''Un Estatut-Tereseta, no el volem i no el voldrem, perquè tots l'enviarem a la merda, a la punyeta.''\n''Jo veig que en nom de Jesús gran part de la nostra Dreta a tothom fa la punyeta, de tothom en fa l'abús...''\n''València, el Principat, i Balears, i Aragó, tant si volen com si no, són Nacionalitat.''


Ajuntament de Nàquera | Regidories › Notícies › Educació, cultura i joventut › 'Aposta per la vida, aposta pel teu futur', és el lema d'octubre\n'Aposta per la vida, aposta pel teu futur', és el lema d'octubre\nLa campanya del mes d'octubre es centra en lluitar davant l'adicció a les apostes\nEl joc online centra aquest mes d’octubre la campanya de prevenció que es realitza des de la Unitat de Prevenció Comunitària de Conductes Addictives de la Mancomunitat Camp de Túria, en el marc del Pla Comarcal de Drogodependències i altres Trastorns Addictius. El lema escollit per al desenvolupament d’aquesta campanya és “Aposta per la vida, aposta pel teu futur”.\nEls estudis realitzats des del departament de la Psicologia de la Universitat de València, que compta amb la Unitat de Joc i Addiccions, posen en evidència xifres de joc online alarmants, sobretot entre els joves, un col·lectiu en el qual el problema de l’addicció s’està incrementant de forma notable.\nSegons publica el diari Les Províncies, un estudi realitzat per la Universitat de València dirigit per Mariano Chóliz i Miguel Mazón en 2017 es van enquestar a més de 5.000 joves d’entre 15 i 19 anys en 82 instituts i centres de formació de la Comunitat Valenciana. L’estudi va llançar que “entre els menors d’edat, més de la meitat, un 54% admet haver gastat diners en jocs d’atzar a pesar que la llei prohibeix apostar als menors de 18 anys. Si extrapolem els resultats de l’enquesta a la població valenciana en aquesta franja d’edat significa que quasi 80.000 joves podrien estar ja confiant els seus escassos estalvis a l’atzar”, asseguren en aquest article.\nIgualment, la recerca va posar de manifest que prop d’un 2% dels menors enquestats presentaven indicadors de joc patològic. Segons l’article d’aquest periòdic valencià, si aquestes dades s’extrapolen a la població de la Comunitat Valenciana, “suposa una xifra benvolguda de més de 2.700 xiques i xics en perill d’addicció abans de la majoria d’edat. Ja entre els 18 i els 19 anys, el percentatge de joc a nivells malaltissos s’eleva al 5%, és a dir, més de 93.000 joves amb el risc de caure en l’espiral de les apostes sense control”.\nEls investigadors expliquen que una de les raons principals de l’increment de l’addicció dels joves al joc online és una conseqüència directa de la cada vegada més primerenc contacte dels joves al món digital. Segons la recerca universitària, “la immensa majoria dels qui juguen per sota dels 18 anys ho fan amb apostes esportives des d’ordinadors, mòbils, tablets o en màquines dels bars i salons”.


Canvis legals perquè només un ‘sí’ sigui ‘sí’\nLa Moncloa diu que vol reformar el Codi Penal i la llei d'enjudiciament\n4 min. Madrid 10/07/2018 22:56\n651x366 Manifestació a la plaça Sant Jaume contra la llibertat dels acusats de la Manada / DANI RÍOS Manifestació a la plaça Sant Jaume contra la llibertat dels acusats de la Manada / DANI RÍOS\nQuan va arribar a la Moncloa, Pedro Sánchez va posar al centre de l'agenda del seu executiu la lluita per la igualtat. Un gabinet format majoritàriament per dones i el fet que n'assumís la vicepresidència la ministra d'Igualtat, Carmen Calvo, van ser els primers gestos en aquesta direcció. Però ara el president espanyol i el seu equip comencen a posar fil a l'agulla i a esbossar com pretenen transformar els gestos en realitats, i la prioritat serà la reforma del Codi Penal i de la llei d'enjudiciament criminal per introduir canvis en la tipificació dels delictes sexuals. Arran de la decisió de l'Audiènica de Navarra de deixar en llibertat provisional els membres de la Manada, l'executiu ja va anunciar que estudiava diverses mesures en aquest sentit, però ahir va ser Calvo mateixa qui, davant la comissió d'igualtat del Congrés, va donar-ne els detalls. En la línia d'altres països com Suècia i el Regne Unit, la intenció de l'executiu és que, si no hi ha consentiment explícit de la dona per a la relació sexual, es consideri agressió.\nEl "lema substantiu" de la reforma, segons Calvo, serà que "si una dona no diu 'sí' expressament, tota la resta és no", com passa en altres ordenaments jurídics europeus, va explicar, amb la intenció d'aconseguir que els fets siguin menys "interpretables" pels jutges. "Aquí és on està preservada la seva autonomia, la seva llibertat i el respecte a la seva persona i a la seva sexualitat", va defensar Calvo, que va precisar que cal millorar "algunes circumstàncies" de la llei d'enjudiciament criminal, cosa que l'executiu farà a través de la incorporació de juristes feministes "allunyades de la perspectiva de gènere", per poder fer-ne una "revisió solvent".\nLa vicepresidenta també es va referir a l'anunci que va fer en el seu moment la portaveu de l'executiu, Isabel Celaá, que els serveis jurídics de l'Estat es personaran en defensa de les víctimes en els casos d'agressions sexuals. Aquelles declaracions van trobar el rebuig frontal de l'anterior fiscal general de l'Estat, Julián Sánchez Melgar, que va emetre un comunicat en què assegurava que l'acompanyament a les víctimes era cosa de la fiscalia en l'ordenament jurídic espanyol, i que estava més que garantit. Calvo va respondre ahir que "amb el respecte degut al ministeri fiscal", el govern espanyol està "reflexionant" sobre la millor manera d'acompanyar les dones víctimes en la seva defensa, a causa de les situacions "complicadíssimes" a les quals de vegades s'enfronten fins que poden tenir una sentència restitutòria dels drets que els han sigut negats amb l'agressió. Segons ella, la "realitat" mostra que "hi ha moltes coses a millorar perquè les dones se sentin segures en un moment tràgic, quan s'han convertit en víctimes".\nL'agenda en matèria d'igualtat de l'executiu inclourà altres modificacions, una de les quals d'efecte immediat. Fins ara el govern espanyol, que és qui comptabilitza les víctimes mortals en casos de violència masclista, posava el comptador a zero cada any, i Calvo va anunciar que això deixarà de ser així, amb l'objectiu que la percepció social del flagell de la violència masclista es tingui en tota la seva dimensió, i no només parcialment, any a any. En aquest sentit, la vicepresidenta espanyola va explicar que des del 2005, quan es van començar a recopilar les dades, ja són 945 les dones assassinades per la seva parella o exparella.\nEncara en l'àmbit de la violència masclista, Calvo va admetre l'esforç dels ajuntaments per dotar el pacte d'Estat en la matèria, i va avançar que el govern espanyol farà un "esforç pressupostari" en aquesta línia, destinat a dotar les administracions locals de més finançament. La ministra va reconèixer que els ajuntaments han de ser el principal motor de les polítiques públiques contra els maltractaments, perquè han d'emparar "ràpidament" les víctimes.\nDe cara al futur, l'executiu pretén incorporar noves modificacions, i la ministra va anunciar ahir mateix que ha encarregat a la Reial Acadèmia Espanyola un estudi per adequar la Constitució espanyola al llenguatge "inclusiu". La ministra ja va anticipar la setmana passada aquesta línia d'actuació en la sessió constitutiva de la comissió constitucional, i ahir va donar detalls dels passos que ja s'han fet en aquest sentit. Finalment, també es treballa en una normativa per a la racionalització d'horaris, que és, segons ella, "un dels problemes més greus que tenim les dones" i que, en la seva consideració, s'ha de traslladar al debat polític per evitar que siguin les dones les que n'hagin de patir les conseqüències.\nEl govern espanyol vol que les víctimes d'agressions sexuals es considerin víctimes de violència de gènere


Joan Carles es queda sol: traït per la seva gran amant\nEl rei emèrit acaba d'assabentar-se de la traïció\nper Carlos Medina dimarts, 3 de març 2020 - 12:52h\nEl rei emèrit Joan Carles, traït per Corinna | GTres\n'El País' va publicar aquest passat dimarts una entrevista amb un cosí llunyà del rei Joan Carles, Álvaro de Orleans-Borbón. Algunes de les declaracions del cosí de l'emèrit portaran molta cua, i és que fan referència a l'amiga íntima del Borbó, Corinna.\nAl cos de l'entrevista, Álvaro de Orleans-Borbón va confessar que va pagar «molts vols privats del rei emèrit, però no soc el seu testaferro», unes paraules que podrien tenir conseqüències immediates. El periodista va preguntar si en aquests vols hi era Corinna, amiga íntima de Joan Carles. Efectivament, la suposada amant del rei emèrit viatjava amb ell «en diverses ocasions», segons explicava l'entrevistat.\nNo obstant això, segons informa 'Vanitatis', l'advocat de Corinna Larsen ha comunicat que «Corinna va estar present en un nombre molt limitat d'aquests vols. Quan es facin públiques les llistes de passatgers es veurà molt clar. Qualsevol intent de distorsionar la realitat no servirà de res». D'aquesta manera, cadascú ha explicat la veritat en funció dels seus interessos.\nLa versió de Corinna\nEn tota aquesta qüestió, només faltaria saber la versió de la mateixa Corinna. 'Vanitatis' assegura que la suposada amant del rei emèrit s'ha posat en contacte amb el mitjà per afirmar que Joan Carles «va insistir que jo volés en avions privats per discreció i jo vaig complir. Després d'acabar la relació i, per a la meva sorpresa, em van demanar que reemborsés els vols privats que m'havien ordenat agafar. Sorprenentment, em van enganyar perquè reemborsés els diners al seu cosí».\nAixí les coses, el rei Joan Carles pot veure aquestes declaracions com una traïció, després de confiar tant en la seva íntima Corinna. Només falta comprovar la llista de passatgers per comprovar qui diu la veritat sencera, tot i que l'equip de Corinna afirma que «fins al moment no hem rebut res, el que genera preguntes molt serioses. L'engany serà exposat».\nSurt a la llum la feina del nòvio de Rocío Flores que ningú hauria esperat\nLa bestiesa que acaba de confessar Kiko Rivera sobre les drogues


Notícies - La nevada deixa un Sant Cugat de postal sense incidències\nel 28/feb/18 Alba Triadó Societat PDF\nSant Cugat s'ha despertat aquest dimecres tenyida de blanc per la nevada que els meteoròlegs anunciaven des de fa dies. Tot i que les primeres volves van començar dimarts al migdia, la neu no va agafar fins la matinada de dimecres quan les precipitacions van intensificar-se i el termòmetre va marcar valors negatius. Tot i l'episodi de neu, la responsabilitat de la ciutadania i les mesures preventives que han aplicat Protecció Civil i les administracions, com la restricció de la circulació de camions, la suspensió del transport escolar i la recomanació d'evitar els desplaçaments innecessaris, han evitat incidències a Sant Cugat.\nL'Ajuntament s'ha reunit aquest dimecres al migdia amb els sistemes d'emergències i els cossos de seguretat i han donat per acabat l'episodi de nevades a la ciutat i han rebaixat la situació a nivell de prealerta. Ho ha explicat a Cugat.cat l'alcaldessa, Mercè Conesa, que també ha aprofitat per agrair 'la bona feina' als diferents serveis municipals que han treballat per garantir la normalitat a la ciutat.\nDonem la fase d'alerta per acabada i ens situarem encara en prealerta. Estarem pendents de si hi ha alguna persona o situació que requereixi els serveis però podem garantir l'absoluta normalitat de funcionament de la ciutat.\nLes escoles bressol municipals de la ciutat no han obert les portes. Els centres educatius de primària i secundària han funcionat a mig gas i han ofert serveis mínims per a aquells infants que han pogut desplaçar-se fins l'escola caminant. Petits i grans han aprofitat per sortir al carrer a gaudir de la nevada baixant amb trineus pels turons i fins i tot fent ninots de neu. Així ho han viscut alguns santcugatencs que han parlat amb Cugat.cat.\nHem decidit agafar un trineu, de fet una pissarra, i ens estem tirant i gaudint una mica. / No he anat a l'escola i he baixat amb trineu, he jugat amb la neu i he fet guerres amb boles de neu que és molt divertit. / Hem aprofitat que està tot nevat per baixar a fer una volta.\nTot i el gruix de neu que s'ha acumulat a les parts més altes, les carreteres d'entrada i sortida a la ciutat, com la Rabassada i els Túnels de Vallvidrera han funcionat amb normalitat. De fet, pel que fa a la mobilitat, a part del transport escolar, només s'ha suspès durant unes hores la circulació de les línies L5, L3 i L4 que van fins les Planes i Valldoreix. La resta d'autobusos, rodalies Renfe i els Ferrocarrils de la Generalitat de Catalunya (FGC) han funcionat amb total normalitat.\nUn cop acabat l'episodi de neu, les precipitacions han arribat en forma de pluja i segons les prediccions del Servei Meteorològic de Catalunya (SMC) s'allargaran fins aquest dijous a primera hora de la tarda.\nLa ciutat s'ha tenyit de blanc


Una altra mirada archivos · Pàgina 18 de 18 · Fira News\nLa Marató de TV3 arrenca avui per a Fira\nEl tret de sortida oficial per a La Marató de TV3 d’enguany no es donarà fins diumenge al matí però per a Fira de Barcelona la cursa ja ha començat. Aquest matí han iniciat al Palau 1 les tasques de muntatge del centre d’atenció telefònica principal del programa. Amb un total de 776 línies telefòniques\nViatjant amb la casa a sobre\nBarcelona. Un cop més, Barcelona com a punta de llança. I és que, el 1960, l’antic Hospital de la Santa Creu va ser la seu de la primera convocatòria a Espanya d’un esdeveniment firal que tenia al càmping i al caravaning com a grans protagonistes. Era el primer Saló de l’Esport i Turisme. Després de\nCotxes semi-nous, compra intel·ligent\nAmb una festiva i improvisada tocada de clàxon, els expositors del recent Saló Ocasió van acomiadar una edició que va aconseguir vendre en deu dies 1.095 vehicles semi-nous, un 55% més que l’any passat. La satisfacció demostrada en decibels no era baladí, ja que l’adversa conjuntura econòmica i la letargia del consum no feien presagiar\nAmb els seus complexos models matemàtics, els economistes solen calcular l’impacte econòmic que tenen per a la ciutat les fires i congressos. Però més enllà dels números, hi ha exemples que il·lustren fins a quin punt els efectes de l’activitat firal tenen u impacte directe sobre el territori. Fira de Barcelona va acollir el passat\nSmart City Expo d’alta volada\nComença a ser un fet conegut que assistir a Smart City Expo World Congress és ser llest (smart). Acabem de clausurar la nostra segona edició el dijous passat i les xifres ens confirmen que va ser una gran edició. Però hi ha una dada més que ens indica que estem en el bon camí: l’aeroport\n7+5+7 (sempre internacionals)\nSet dies, cinc esdeveniments, set pavellons: capacitat operativa i logística sens dubte. En una sola setmana d'octubre, Fira de Barcelona ha acollit simultàniament cinc certàmens molt diferents, però units pel denominador comú de l'experiència organitzativa i la vocació...


Estafen centenars de milers d'euros a una administració pública de TGN\nRedacció dimarts, 2 de juny 2020 - 09:48h\nEl Consorci de Serveis Agroambientals de les Terres de l'Ebre (Copate) ha estat víctima d'una estafa de 400.000 euros amb el canvi fraudulent del número de compte corrent de l'empresa que gestiona les deixalleries. Utilitzant adreces de correu electrònic i documents falsos, van suplantar la identitat de Nordvert, societat del grup Sorigué, per modificar el compte bancari on es transferien els pagaments i apropiar-se'ls. Segons ha pogut saber l'ACN, la denúncia dels fets al jutjat de Tortosa ha permès recuperar la meitat dels diners sostrets. No és l'únic cas al territori: els Mossos investiguen el frau de 43.000 euros de la facturació pel servei de bugaderia de l'Hospital Comarcal i la residència d'avis d'Amposta, de titularitat municipal.\nEstafes executades amb procediments idèntics; a través de la xarxa i amb un important grau de sofisticació; dirigides a administracions públiques locals i empreses que els presten serveis; pràcticament coincidents en el temps; i utilitzant comptes d'una mateixa entitat bancària online per apropiar-se dels diners. L'amenaça de la qual els cossos policials i els experts en seguretat informàtica han estat alertant constantment durant els últims anys està causant ara estralls en diverses institucions de les Terres de l'Ebre.\nEl delinqüent o delinqüents, amb possibles connexions amb grups de l'Europa de l'Est, han aconseguit saltar-se tots els filtres de seguretat i rígids procediments de les administracions públiques per aconseguir, amb relativa facilitat, poder ingressar centenars de milers d'euros als seus comptes corrents que havien d'ingressar les empreses contractades. El Copate, l'ens integrat pels ajuntaments i els consells del Baix Ebre i el Montsià, encarregat de la gestió dels residus o els tractaments de plagues, ha estat víctima del cop més important.\nAl mes de novembre de l'any passat, els serveis administratiu de l'organisme van rebre un correu electrònic corporatiu, fent-se passar per Nordvert, sol·licitant que procedissin a canviar el número de compte on se'ls transferien els pagaments pel servei. «No havia dubte: era un correu corporatiu com el de l'empresa suplantada, utilitzant el mateix logo i imatge corporativa», relata el president del Copate, Joan Alginet, que qualifica el frau com l'obra d'«autèntics professionals».\nTot va acabar esclatant quatre durant la primera quinzena de febrer, quan l'empresa Nordvert va retreure als responsables del Copate que no havia percebut les transferències pels serveis prestats durant els últims quatre mesos. Les gestions immediates de la intervenció amb els bancs propis van permetre aturar el pagament d'uns 30.000 euros dels 400.000 que s'havien transferit.\nAlginet va denunciar ràpidament el cas al jutjat de guàrdia de Tortosa. L'empresa suplantada ho va fer en una comissaria dels Mossos a Barcelona. L'acció de les autoritats judicials va aconseguir bloquejar el compte d'ING utilitzat pels estafadors, però ja era massa tard: ni rastre dels diners. Va ser llavors quan el Copate va iniciar un procediment per confirmar els números de compte bancaris dels proveïdors i evitar més sorpreses. Novament, i des de la mateixa suposada adreça de correu electrònic de l'empresa suplantada, van respondre demanant un altre canvi de compte. L'avís a les autoritats judicials i el consegüent bloqueig d'aquest segon compte va permetre immobilitzar, aquest cop sí, uns 170.000 euros. En total doncs, s'han pogut «recuperar» uns 200.000 euros, la meitat de la xifra estafada.\nDe moment, la possible restitució dels pagaments reclamada per l'empresa suplantada es manté aturada a l'espera de la resolució definitiva del cas. Alginet considera que, a «efectes comptables», l'ens ja va fer efectives les transferències que li pertocaven pels serveis prestats per Nordvert. «Vam fer-ho al CIF i al número de compte corrent vinculat de l'empresa suplantada», precisa. El Copate, a més, ha ampliat la denúncia judicial a l'entitat financera ING, com a responsable subsidiària dels fets, per autoritzar la transferència de diners a un compte el titular del qual no era qui declarava ser.\n«Defensarem la corporació fins a les últimes conseqüències. Hem estat suposadament estafats, víctimes d'un delicte i hem de defensar els interessos de la corporació. Hem fet els passos comptables i administratius que tocaven, la fiscalització prèvia i els pagament», ha declarat el president de l'organisme, tot defensant els procediments i mecanisme de control davant d'aquests casos. «Altra cosa és que haguem de posar un departament d'investigació criminal als departaments d'intervenció. Llavors potser sí que ho haguéssim detectat», remarca.\nEl president del Copate, que s'ha compromès a lluitar perquè es puguin recuperar «tots els diners» i exigir les pertinents responsabilitats «a qui pertoqui», ha llançat un crit d'alerta a les administracions públiques perquè redoblin la vigilància davant de possibles casos aquest. «No estem parlant d'aficionats: són professionals. Que administracions públiques i empreses revisin i vagin molt en compte, perquè de la mateixa manera que hem estat nosaltres i altres administracions, pot ser qualsevol», ha tancat.\nLa petició, com en el cas de l'organisme ambiental, va arribar també al novembre. Els estafadors també van presentar documents falsos amb aparença legal —tant la certificació de l'empresa, amb la signatura d'un treballador sense responsabilitats financeres, com el certificat del compte bancari, també d'ING— per aconseguir que els pagaments de la seva facturació mensual fossin transferits a un altre compte bancari. L'estafa es va descobrir cap al març, quan el proveïdor es va queixar formalment a l'alcalde, Adam Tomàs, de que no havia cobrat durant els quatre últims mesos.\nEls casos d'Horta i Vandellòs\nEls del Copate i l'Ajuntament d'Amposta, però, no són els únics fraus d'aquestes característiques al territori durant els últims temps. De fet, recentment es va conèixer una estafa similar de la qual van ser víctimes els ajuntaments d'Horta de Sant Joan i Vandellòs i l'Hospitalet de l'Infant. Tots dos van rebre també correus falsos que suplantaven l'adreça electrònica de l'empresa proveïdora encarregada del servei de projeccions de cinema al municipi i on se'ls indicava un canvi en el compte corrent on fer els pagaments. L'estafa ascendia a més de 3.000 euros en el cas de Vandellòs —que ha recuperat els diners— així com «d'una quantitat important» a Horta de Sant Joan. També va acabar denunciant el cas l'empresa a la qual se li van suplantar les dades, Cinemes Escarceller, de Caseres.\nLa urgent mesura que es farà a l'Ebre per lluitar contra la mosca negra\nrobatori informació judicial Mossos d'Esquadra Baix Ebre Montsià Amposta\nDir que son una colla de pasarells es quedar-me curta. Hi ha mecanismes a l'administració per evitar aquests casos, però si poses a incompetents rematats remenant diners acaba passant això. No serveix l'escusa mentidera de dir "obra d'autèntics professionals" per tapar les vostres mancances.